Mis saab Gruusiast edasi? Tuleb kahjuks tõdeda, et nii nagu teistegi  tänapäeva väikeriikide tulevik, sõltub ka Gruusia oma kohalikest juhtidest vaid vähesel määral. Olulisemad on suuremate riikide omavahelised kokkulepped. Gruusia puhul sõltuvad perspektiivid eeskätt sellest, milles lepivad omavahel kokku Venemaa ja USA. Kuigi nimetatud riigid Gruusias mõjuvõimu osas mõnevõrra konkureerivad, on siiski välistatud, et nii väikese riigi pärast kaks suuremat omavahel tülli lähevad. Ja seda vaatamata asjaolule, et Gruusia on suurte riikide jaoks oluline piirkond naftatransiidi  seisukohast.